**LĒMUMS**

Liepājā

|  |  |
| --- | --- |
| 2021.gada 14.oktobrī |  Nr.381/12(prot. Nr.12, 10.§) |

Par lokālplānojuma, kas groza Liepājas

pilsētas teritorijas plānojumu zemesgabaliem

Krūmu ielā 65, Krūmu ielā 65A, Krūmu ielā 72,

Krūmu ielā 74 un Jūrkalnes ielā 2, Liepājā,

un saistošo noteikumu apstiprināšanu

Pamatojoties uz Teritorijas attīstības plānošanas likuma 12.panta pirmo daļu un 25.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 88.1.apakšpunktu un 91.punktu, ievērojot Liepājas pilsētas domes 2019.gada 19.decembra lēmumu Nr.535 “Par lokālplānojuma, kas groza Liepājas pilsētas teritorijas plānojumu zemesgabaliem Krūmu ielā 65, Krūmu ielā 65A, Krūmu ielā 72, Krūmu ielā 74 un Jūrkalnes ielā 2, Liepājā, izstrādes uzsākšanu, darba uzdevuma apstiprināšanu”, 2021.gada 21.janvāra lēmumu Nr.28/1 “Par lokālplānojuma redakcijas un vides pārskata projekta nodošanu publiskajai apspriešanai un institūciju atzinumu saņemšanai”, 2021.gada 19.jūnija lēmumu Nr.237/7 “Par lokālplānojuma, kas groza Liepājas pilsētas teritorijas plānojumu zemesgabaliem Krūmu ielā 65, Krūmu ielā 65A, Krūmu ielā 72, Krūmu ielā 74 un Jūrkalnes ielā 2, Liepājā, redakcijas pilnveidošanu un pilnveidotās redakcijas nodošanu publiskajai apspriešanai un institūciju atzinumu saņemšanai”, sabiedrības ar ierobežotu atbildību “Grupa93” 2021.gada 28.septembra iesniegumu Nr.21/135 “Par lokālplānojuma Krūmu ielā 65, Krūmu ielā 65A, Krūmu ielā 72, Krūmu ielā 74 un Jūrkalnes ielā 2, Liepājā, iesniegšanu apstiprināšanai” un izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Apstiprināt lokālplānojuma, kas groza Liepājas pilsētas teritorijas plānojumu zemesgabaliem Krūmu ielā 65, Krūmu ielā 65A, Krūmu ielā 72, Krūmu ielā 74 un Jūrkalnes ielā 2, Liepājā, pilnveidoto redakciju, turpmāk - Lokālplānojums (pielikumā).

2. Apstiprināt Liepājas valstspilsētas pašvaldības domes 2021.gada 14.oktobra saistošos noteikumus Nr.17 “Par lokālplānojuma, kas groza Liepājas pilsētas teritorijas plānojumu zemesgabaliem Krūmu ielā 65, Krūmu ielā 65A, Krūmu ielā 72, Krūmu ielā 74 un Jūrkalnes ielā 2, Liepājā apstiprināšanu”.

3. Uzdot Lokālplānojuma izstrādes vadītājam Uģim Kauguram:

3.1. piecu darba dienu laikā pēc šī lēmuma spēkā stāšanās, ievietot lēmumu par lokālplānojuma apstiprināšanu Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā;

3.2. divu nedēļu laikā publicēt paziņojumu par saistošo noteikumu pieņemšanu oficiālajā izdevumā “Latvijas Vēstnesis”, vietējā laikrakstā “Kurzemes vārds”, Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā;

3.3. divu nedēļu laikā apstiprināto Lokālplānojumu un saistošos noteikumus ievietot Liepājas valstspilsētas pašvaldības tīmekļa vietnē.

4. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Finanšu pārvaldei, Izpilddirektora birojam, Liepājas pilsētas būvvaldei, Nekustamā īpašuma pārvaldei, SIA “Grupa93” |